CELEX: 52016PC0225
Language: sk
Date: 2016-04-21
Title: Návrh VYKONÁVACIE ROZHODNUTIE RADY, ktorým sa mení zoznam nespolupracujúcich tretích krajín v boji proti nezákonnému, nenahlásenému a neregulovanému rybolovu podľa nariadenia (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie

EURÓPSKA KOMISIA
            V Bruseli21. 4. 2016
            COM(2016) 225 final
            2016/0117(NLE)
            Návrh
            VYKONÁVACIE ROZHODNUTIE RADY,
            ktorým sa mení zoznam nespolupracujúcich tretích krajín v boji proti nezákonnému, nenahlásenému a neregulovanému rybolovu podľa nariadenia (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie 
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Tento návrh sa týka uplatňovania nariadenia Rady (ES) č. 1005/2008 z 29. septembra 2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, ktorým sa menia a dopĺňajú nariadenia (EHS) č. 2847/93, (ES) č. 1936/2001 a (ES) č. 601/2004 a ktorým sa zrušujú nariadenia (ES) č. 1093/94 a (ES) č. 1447/1999
                  1
                (nariadenie o NNN rybolove).
            
            
               Tento návrh sa predkladá v súvislosti s vykonávaním nariadenia o NNN rybolove a je výsledkom vyšetrovania a dialógu, ktoré sa uskutočnili v súlade s vecnými a procesnými požiadavkami stanovenými v nariadení o NNN rybolove, v ktorom sa okrem iného predpokladá, že všetky krajiny si plnia povinnosti týkajúce sa zabraňovania NNN rybolovu, odrádzania od neho a jeho odstránenia, ktoré im ako vlajkovým, prístavným, pobrežným alebo trhovým štátom vyplývajú z medzinárodného práva.
            
            
               Komisia 15. novembra 2012 na základe svojho rozhodnutia poslala oznámenie ôsmim tretím krajinám (Belize, Kambodžské kráľovstvo, Fidžijská republika, Guinejská republika, Panamská republika, Srílanská demokratická socialistická republika, Togská republika a Vanuatská republika) o tom, že zvažuje možnosť ich identifikácie ako nespolupracujúcich tretích krajín v zmysle nariadenia o NNN rybolove. 
            
            
               Komisia iniciovala kroky v súvislosti s uvedenými ôsmimi krajinami. Okrem iného ide o opatrenia na odôvodnenie podniknutia týchto krokov, možnosť reagovať a odvolať sa poskytnutá dotknutým krajinám, právo požiadať o dodatočné informácie alebo ich poskytnúť, návrhy akčných plánov na nápravu situácie, ako aj dostatok času na reakciu a primeraná lehota na vykonanie nápravných opatrení. 
            
            
               Komisia 14. októbra 2014 na základe svojho vykonávacieho rozhodnutia identifikovala Srílanskú demokratickú socialistickú republiku (ďalej len „Srí Lanka“) ako tretiu krajinu, ktorú považuje za nespolupracujúcu tretiu krajinu v zmysle nariadenia o NNN rybolove.
            
            
               Rada 26. januára 2015 na základe svojho vykonávacieho rozhodnutia zmenila existujúci zoznam nespolupracujúcich tretích krajín v boji proti NNN rybolovu a zaradila doň Srí Lanku.
            
            
               Pripojený návrh vykonávacieho rozhodnutia Rady vychádza zo zistení, ktorými sa potvrdilo, že Srí Lanka poskytla dôkazy o tom, že došlo k náprave situácie, na základe ktorej bola zaradená do zoznamu, a k vykonaniu konkrétnych opatrení, ktorými možno dosiahnuť trvalé zlepšenie situácie. 
            
            
               Preto sa navrhuje, aby Rada prijala pripojený návrh rozhodnutia.
            
            
               •Súlad s existujúcimi ustanoveniami politík v oblasti tejto politiky
            
            
               Predbežná identifikácia Srí Lanky ako nespolupracujúcej krajiny zo strany Komisie na základe jej rozhodnutia z 15. novembra 2012 (Ú. v. EÚ C 354, 17.11.2012, s. 1 – 47) o informovaní tretích krajín, ktoré Komisia považuje za krajiny, ktoré by mohli byť prípadne identifikované ako nespolupracujúce tretie krajiny podľa nariadenia Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie.
            
            
               Identifikácia Srí Lanky ako nespolupracujúcej krajiny zo strany Komisie na základe jej vykonávacieho rozhodnutia zo 14. októbra 2014 (Ú. v. EÚ L 297, 15.10.2014, s. 13 – 22) o informovaní tretích krajín, ktoré Komisia považuje za krajiny, ktoré by mohli byť prípadne identifikované ako nespolupracujúce tretie krajiny podľa nariadenia Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie.
            
            
               Rada zaradila Srí Lanku do zoznamu nespolupracujúcich krajín na základe svojho vykonávacieho rozhodnutia (EÚ) z 26. januára 2015 (Ú. v. EÚ L 33, 10.2.2015, s. 15 – 18), ktorým sa mení vykonávacie rozhodnutie 2014/170/EÚ, ktorým sa vytvára zoznam nespolupracujúcich tretích krajín v boji proti NNN rybolovu podľa nariadenia (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, pokiaľ ide o Srí Lanku.
            
            
               •Súlad s ostatnými politikami Únie
            
            
               
                  Neuplatňuje sa.
               
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
         
         
            
               Nariadenie Rady (ES) č. 1005/2008 z 29. septembra 2008, ktorým sa ustanovuje systém Spoločenstva na zabraňovanie NNN rybolovu, na odrádzanie od neho a jeho odstránenie.
            
            
               •Subsidiarita (v prípade inej ako výlučnej právomoci) 
            
            
               Návrh patrí do výlučnej právomoci Európskej únie. Zásada subsidiarity sa preto neuplatňuje.
            
            
               •Proporcionalita
            
            
               Návrh je v súlade so zásadou proporcionality z týchto dôvodov:
            
            
               Forma opatrenia je opísaná v nariadení o NNN rybolove a členským štátom neposkytuje možnosť prijímať opatrenia.
            
            
               Uvedenie údajov o spôsobe, akým sa finančná a administratívna záťaž Únie, vlád členských štátov, regionálnych a miestnych orgánov, hospodárskych subjektov a občanov udržiava na čo najnižšej úrovni primeranej cieľu návrhu, sa na tento prípad nevzťahuje.
            
            
               •Výber nástroja
            
            
               Navrhované nástroje: rozhodnutie.
            
            
               Iné prostriedky by neboli primerané, pretože v nariadení o NNN rybolove sa nestanovujú alternatívne možnosti.
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               
                  Neuplatňuje sa.
               
            
            
               •Konzultácie so zainteresovanými stranami
            
            
               
                  Zainteresované strany dotknuté týmto konaním mali možnosť obhájiť svoje záujmy počas vyšetrovania a dialógu v súlade s ustanoveniami nariadenia o NNN rybolove. 
               
            
            
               •Získavanie a využívanie expertízy
            
            
               
                  Externá expertíza nebola potrebná.
               
            
            
               •Posúdenie vplyvu
            
            
               
                  Tento návrh je výsledkom vykonávania nariadenia o NNN rybolove.
               
               
                  Nariadenie o NNN rybolove neobsahuje ustanovenia vyžadujúce všeobecné posúdenie vplyvu, obsahuje však úplný zoznam podmienok, ktoré sa musia posúdiť. 
               
            
         
         
            
               •Vhodnosť právnych predpisov a ich zjednodušenie
            
            
               
                  Neuplatňuje sa. 
               
            
            
               •Základné práva
            
            
               
                  Neuplatňuje sa.
               
               
                   4.
                        VPLYV NA ROZPOČET
               
               
                  Návrh nemá žiadny vplyv na rozpočet Únie.
               
            
            
               5.INÉ PRVKY
            
            
               •Plány vykonávania, spôsob monitorovania, hodnotenia a podávania správ
            
            
               
                  Neuplatňuje sa, keďže návrh nadobudne účinnosť dňom nasledujúcim po jeho uverejnení. 
               
            
            
               •Vysvetľujúce dokumenty (v prípade smerníc)
            
            
               
                  Neuplatňuje sa.
               
            
            
               •Podrobné vysvetlenie konkrétnych ustanovení návrhu
            
            
               
                  Týmto návrhom sa mení zoznam nespolupracujúcich tretích krajín v boji proti NNN rybolovu zostavený Radou, ako sa uvádza v prílohe k rozhodnutiu Rady 2014/170/EÚ.
               
            
            
               2016/0117 (NLE)
            
            
               Návrh
            
            
               VYKONÁVACIE ROZHODNUTIE RADY,
            
            
               ktorým sa mení zoznam nespolupracujúcich tretích krajín v boji proti nezákonnému, nenahlásenému a neregulovanému rybolovu podľa nariadenia (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie 
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, 
            
            
               so zreteľom na nariadenie Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, ktorým sa menia a dopĺňajú nariadenia (EHS) č. 2847/93, (ES) č. 1936/2001 a (ES) č. 601/2004 a ktorým sa zrušujú nariadenia (ES) č. 1093/94 a (ES) č. 1447/1999
                  2
               , a najmä na jeho článok 34 ods. 1,
            
         
         
            
               so zreteľom na návrh Európskej komisie,
            
            
               keďže:
            
            
               (1)Nariadením (ES) č. 1005/2008 (nariadenie o NNN rybolove) bol zriadený systém Únie na zabraňovanie nezákonnému, nenahlásenému a neregulovanému (NNN) rybolovu, na odrádzanie od neho a jeho odstránenie.
            
            
               (2)V kapitole VI nariadenia o NNN rybolove sa stanovuje postup identifikácie nespolupracujúcich tretích krajín, krokov súvisiacich s krajinami identifikovanými ako nespolupracujúce tretie krajiny, vytvorenia zoznamu nespolupracujúcich krajín, vyradenia zo zoznamu nespolupracujúcich krajín, propagácie zoznamu nespolupracujúcich krajín a všetkých núdzových opatrení.
            
            
               (3)V súlade s článkom 32 nariadenia o NNN rybolove Európska komisia (ďalej len „Komisia“) rozhodnutím z 15. novembra 2012
                  3
                (ďalej len „rozhodnutie z 15. novembra 2012“) oznámila ôsmim tretím krajinám, že zvažuje možnosť ich identifikácie ako nespolupracujúcich tretích krajín. Jednou z týchto krajín bola Srílanská demokratická socialistická republika (ďalej len „Srí Lanka“).
            
            
               (4)V rozhodnutí z 15. novembra 2012 uviedla Komisia informácie k hlavným faktom a dôvodom, ktoré túto možnosť identifikácie opodstatňujú.
            
            
               (5)Okrem toho Komisia 15. novembra 2012 zaslala daným ôsmim tretím krajinám, medzi ktorými bola aj Srí Lanka, ďalší list, ktorým ich informovala, že zvažuje možnosť ich identifikácie ako nespolupracujúcich tretích krajín. 
            
            
               (6)Vykonávacím rozhodnutím zo 14. októbra 2014
                  4
                (ďalej len „vykonávacie rozhodnutie Komisie zo 14. októbra 2014“) Komisia identifikovala Srí Lanku ako nespolupracujúcu tretiu krajinu v boji proti NNN rybolovu. V súlade s nariadením o NNN rybolove Komisia uviedla dôvody, na základe ktorých sa domnieva, že táto krajina si neplní povinnosti, ktoré jej ako vlajkovému, prístavnému, pobrežnému alebo trhovému štátu vyplývajú z medzinárodného práva, t. j. že nevykonáva opatrenia na zabránenie NNN rybolovu, odrádzanie od neho a jeho odstránenie.
            
            
               (7)Rada vykonávacím rozhodnutím 2015/200 z 26. januára 2015
                  5
                (ďalej len „vykonávacie rozhodnutie Rady z 26. januára 2015“) zmenila v súlade s článkom 33 nariadenia o NNN rybolove zoznam nespolupracujúcich tretích krajín v boji proti NNN rybolovu v zmysle nariadenia o NNN rybolove a zaradila doň Srí Lanku.
            
            
               (8)Potom, ako bol vykonávacím rozhodnutím Rady z 24. marca 2014 zmenený zoznam nespolupracujúcich tretích krajín v boji proti NNN rybolovu, Komisia ponúkla identifikovaným krajinám možnosť pokračovať v dialógu v súlade s hmotnoprávnymi a procesnoprávnymi požiadavkami nariadenia o NNN rybolove. Komisia neprestala získavať a overovať všetky informácie, ktoré považovala za potrebné (vrátane ústnych a písomných pripomienok) s cieľom poskytnúť každej identifikovanej krajine možnosť nápravy situácie, na základe ktorej bola zaradená do zoznamu, a prijať konkrétne opatrenia, ktorými možno dosiahnuť nápravu zistených nedostatkov. Po uplatnení tohto postupu bolo možné konštatovať, že Srí Lanka situáciu napravila a prijala nápravné opatrenia.
            
            
               (9)Podľa článku 34 ods. 1 nariadenia o NNN rybolove by Rada teda mala zmeniť vykonávacie rozhodnutie z 24. marca 2014 a vyradiť Srí Lanku zo zoznamu nespolupracujúcich tretích krajín.
            
            
               (10)Po prijatí vykonávacieho rozhodnutia Rady, ktorým sa Srí Lanka vyradí zo zoznamu nespolupracujúcich tretích krajín podľa článku 34 ods. 1 nariadenia o NNN rybolove, sa vykonávacie rozhodnutie Komisie zo 14. októbra 2014, ktorým bola Srí Lanka identifikovaná ako nespolupracujúca tretia krajina, stane bezpredmetným.
            
            
               VYRADENIE SRÍ LANKY ZO ZOZNAMU NESPOLUPRACUJÚCICH TRETÍCH KRAJÍN
            
            
               (11)Po prijatí vykonávacieho rozhodnutia zo 14. októbra 2014 a vykonávacieho rozhodnutia Rady 2015/200 z 26. januára 2015 Komisia pokračovala v dialógu so Srí Lankou. Predovšetkým treba uviesť, že Srí Lanka si podľa všetkého plní povinnosti vyplývajúce z medzinárodného práva a prijala primeraný právny rámec na boj proti NNN rybolovu; zaviedla primeraný a efektívny systém monitorovania, kontroly a inšpekcií tým, že zaviedla lodné denníky, do ktorých sa zaznamenávajú údaje o úlovkoch, ako aj rádiové volacie znaky pre rybárske plavidlá a celú flotilu na šírom mori vybavila systémom monitorovania plavidiel (VMS); vytvorila odrádzajúci systém sankcií, aktualizovala svoj právny rámec v oblasti rybolovu a zabezpečila riadne vykonávanie systému osvedčovania úlovkov. Srí Lanka sa okrem toho neustále zlepšuje v plnení svojich medzinárodných záväzkov vrátane tých, ktoré vyplývajú z odporúčaní a uznesení regionálnych organizácií pre riadenie rybárstva, ako napríklad opatrenia štátnej prístavnej kontroly a transpozícia predpisov organizácií RFMO do srílanských zákonov, a prijala svoj vlastný národný akčný plán boja proti NNN rybolovu, ktorý je v súlade s medzinárodným akčným plánom OSN na boj proti nezákonnému, nenahlásenému a neregulovanému rybolovu.
            
            
               (12)Komisia porovnala súčasný stav, keď si Srí Lanka plní medzinárodné povinnosti, ktoré jej ako vlajkovému, prístavnému, pobrežnému alebo trhovému štátu vyplývajú z medzinárodného práva, so zisteniami uvedenými v rozhodnutí z 15. novembra 2012, vo vykonávacom rozhodnutí zo 14. októbra 2014 a vykonávacom rozhodnutí Rady z 26. januára 2015, ako aj s relevantnými informáciami, ktoré poskytla Srí Lanka. Okrem toho posúdila opatrenia, ktoré boli prijaté na nápravu situácie, ako aj záruky poskytnuté príslušnými orgánmi Srí Lanky. 
            
            
               (13)Po zvážení všetkých uvedených skutočností dospela Komisia k záveru, že na základe prijatých opatrení si Srí Lanka plní záväzky, ktoré jej ako vlajkovému štátu vyplývajú z medzinárodného práva, najmä pokiaľ ide o ustanovenia článkov 94, 117 a 118 Dohovoru Organizácie Spojených národov o morskom práve (UNCLOS) a článkov 18, 19, 20 a 23 dohody OSN o populáciách rýb (UNFSA). Komisia preto dospela k záveru, že z faktov, ktoré predložila Srí Lanka, vyplýva, že došlo k náprave situácie, na základe ktorej bola Srí Lanka zaradená do zoznamu a že Srí Lanka prijala konkrétne opatrenia, ktorými možno dosiahnuť trvalé zlepšenie situácie. 
            
            
               (14)Vzhľadom na uvedené skutočnosti a na základe článku 34 ods. 1 nariadenia o NNN rybolove dospela Rada k záveru, že Srí Lanka by sa mala zo zoznamu nespolupracujúcich krajín vyradiť.
            
            
               (15)Toto rozhodnutie Rady nevylučuje akékoľvek ďalšie kroky, ktoré môže Komisia alebo Rada v súlade s kapitolou VI nariadenia o NNN rybolove podniknúť v budúcnosti v prípade, že skutkové okolnosti preukážu, že Srí Lanka si neplní povinnosti, ktoré jej ako vlajkovému prístavnému, pobrežnému alebo trhovému štátu vyplývajú z medzinárodného práva, t. j. že nevykonáva opatrenia na zabránenie NNN rybolovu, odrádzanie od neho a jeho odstránenie.
            
            
               (16)Vzhľadom na nepriaznivé dôsledky, ktoré so sebou prináša zaradenie do zoznamu nespolupracujúcich tretích krajín, je primerané, aby vyradenie Srí Lanky z daného zoznamu malo okamžitý účinok, 
            
            
               PRIJALA TOTO ROZHODNUTIE: 
            
         
         
            
               Článok 1
            
            
               Príloha k rozhodnutiu Rady 2014/170/EÚ sa nahrádza prílohou k tomuto rozhodnutiu.
            
            
               Článok 2
            
            
               Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  Ú. v. EÚ L 286, 29.10.2008, s. 1.
               
               
                  
                     (2)
                  Ú. v. EÚ L 286, 29.10.2008, s. 1.
               
               
                  
                     (3)
                  Rozhodnutie Komisie z 15. novembra 2012 o informovaní tretích krajín, ktoré Komisia považuje za krajiny, ktoré by mohli byť prípadne identifikované ako nespolupracujúce tretie krajiny podľa nariadenia Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie.
                     (Ú. v. EÚ C 354, 17.11.2012, s. 1).
               
               
                  
                     (4)
                  Vykonávacie rozhodnutie Komisie zo 14. októbra 2014, ktorým sa identifikuje tretia krajina, ktorú Komisia považuje za nespolupracujúcu tretiu krajinu podľa nariadenia Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie (Ú. v. EÚ L 297, 15.10.2014, s. 13).
               
               
                  
                     (5)
                  Vykonávacie rozhodnutie Rady 2015/200 z 26. januára 2015 (Ú. v. EÚ L 33, 10.2.2015, s. 15-18), ktorým sa mení vykonávacie rozhodnutie 2014/170/EÚ, ktorým sa vytvára zoznam nespolupracujúcich tretích krajín v boji proti NNN rybolovu podľa nariadenia (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, pokiaľ ide o Srí Lanku.
               
            
      
    ---documentbreak--- 
      
         
               EURÓPSKA KOMISIA
            V Bruseli21. 4. 2016
            COM(2016) 225 final
            PRÍLOHA
            Zoznam nespolupracujúcich tretích krajín v boji proti nezákonnému, nenahlásenému a neregulovanému (NNN) rybolovu 
            k
            návrhu VYKONÁVACIEHO ROZHODNUTIA RADY,
            ktorým sa mení zoznam nespolupracujúcich tretích krajín v boji proti NNN rybolovu podľa nariadenia (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie
            
               
         
         
            
               PRÍLOHA
               
            
               Zoznam nespolupracujúcich tretích krajín v boji proti nezákonnému, nenahlásenému a neregulovanému (NNN) rybolovu 
            
            
               k
            
            
               návrhu VYKONÁVACIEHO ROZHODNUTIA RADY,
            
            
               ktorým sa mení zoznam nespolupracujúcich tretích krajín v boji proti NNN rybolovu podľa nariadenia (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie
            
            
                
            
            
                
            
            
                
            
            
            
            
            
            
            
            
            
            
            
            
         
         
            
            
                
            
            
            
            
            
            
            
            
            
               Kambodžské kráľovstvo
            
            
               Guinejská republika